b'\n_START_ARTICLE_\nV\xc3\xa6rl\xc3\xb8se\n_START_PARAGRAPH_\nV\xc3\xa6rl\xc3\xb8se er en by i K\xc3\xb8benhavnsomr\xc3\xa5det p\xc3\xa5 Sj\xc3\xa6lland med 13\xc2\xa0114 innbyggere (2013). Byen er det administrative senter for Fures\xc3\xb8 kommune. Frem til kommunalreformen i 2007 hadde den samme funksjon i den tidligere V\xc3\xa6rl\xc3\xb8se kommune._NEWLINE_V\xc3\xa6rl\xc3\xb8se opptrer f\xc3\xb8rste gang skriftlig i Esrum klosters annaler fra 1248 under navnet Witherl\xc3\xb8se. Fra middelalderen kjennes landsbyene Kirke V\xc3\xa6rl\xc3\xb8se, Lille V\xc3\xa6rl\xc3\xb8se, Bringe, Jonstrup og Kollekolle, samt Borupg\xc3\xa5rd n\xc3\xa6r Kirke V\xc3\xa6rl\xc3\xb8se. I tidlig middelalder satt Hvide-slekten med makten i omr\xc3\xa5det; men etter kongemordet i Finderup Lade i 1286, der blant andre medlemmer av Hvide-slekten ble kjent skyldige, overtok bispen i Roskilde store eiendommer. _NEWLINE_V\xc3\xa6rl\xc3\xb8se het tidligere Lille V\xc3\xa6rl\xc3\xb8se, fordi Kirke V\xc3\xa6rl\xc3\xb8se var \xc2\xabden store\xc2\xbb, og stasjonsbyen V\xc3\xa6rl\xc3\xb8se \xc2\xabden lille\xc2\xbb. Men p\xc3\xa5 1990-tallet ble prefikset \xc2\xablille\xc2\xbb str\xc3\xb8ket fra byskiltene._NEWLINE_I byen ligger den nedlagte V\xc3\xa6rl\xc3\xb8se flystasjon og V\xc3\xa6rl\xc3\xb8se museum.'